text: বিদেশে না গিয়ে ভাঙ্গারী ব্যবসায় স্বাবলম্বী রিপন | যোগফল
  গাজীপুর মঙ্গলবার, ১৯ নভেম্বর ২০১৯, ৪ অগ্রহায়ণ ১৪২৬, বিকাল ৪:৩৯
  প্রকাশিত: 13:00, 15 October 2019
  যোগফল প্রতিবেদন : ১৯৯৯ খ্রিস্টাব্দে এসএসসি পরীক্ষা দিয়ে জামালপুরের মেলান্দহের বাসিন্দা রিপন মিয়া সিঙ্গাপুর যাওয়ার জন্য ট্রেনিং সেন্টারে ভর্তি হয়েছিলেন। কিন্তু এক আত্মীয়ের পরামর্শে সিদ্ধান্ত বদল করে গাজীপুরের টঙ্গীতে এসে ভাঙ্গারী ব্যবসা শুরু করেন তিনি। ব্যবসা করে সফল তিনি, স্বাবলম্বীও।
  রিপন এখন পর্যন্ত কোন ব্যাংক থেকে 'লোন' পাননি। এই ব্যবসার জন্য বাংক লোন পাওয়া যায় কিনা এই ধারণাও নেই তার। সরকারি কোনো উদ্যোগ তার ব্যবসার জন্য আছে কিনা এটিও তিনি অবগত নন। এছাড়া তাকে কেউ কোনোরকম প্রণোদনা দেননি। নিজেই সব চালিয়ে যাচ্ছেন নিজের মনমতো। তিনি আরও জানান, তার কাছ থেকে কাজ শিখে তার চেয়ে বড় ব্যবসায়ী হয়েছেন দুয়েকজন। আবার নিঃস্বও হয়েছেন কেউ কেউ।